Thure Lindhardt

Thure Frank Lindhardt (født 24. december 1974 i Roskilde) er en dansk skuespiller og er uddannet fra Skuespillerskolen ved Odense Teater i 1998. Han fik sit helt store gennembrud i rollen som den autistiske Brian i Kaspar Rostrups drama Her i nærheden (2000). Siden har han haft betydelige roller i successer som bl.a. Nordkraft (2005), Flammen & Citronen (2008), Blå mænd (2008) og Sandheden om mænd (2010).

Internationalt er han kendt for roller i bl.a. Dan Brown-filmatiseringen Engle og Dæmoner (2009) og som kidnapperen Wolfgang Přiklopil i Natascha Kampusch-filmen 3096 Tage (2012). Lindhardt er blevet hædret med adskillige priser i årenes løb, bl.a. Reumerts Talentpris, Hartmann-Fondens Diplompris og Teaterpokalen.

Liv og karriere

Opvækst og tidlige liv 
Lindhardt voksede op i Roskilde, som barn af Mogens Lindhardt, rektor for Pastoralseminariet i København og Anne Lindhardt. Han er barnebarn af teologen P.G. Lindhardt, og hans farbror er Jan Lindhardt. Han vidste fra en tidlig alder, at han gerne ville være professionel skuespiller og gik til audition i en alder af 12 år til en rolle i Bille Augusts Oscar-vindende Pelle Erobreren (1987). Kort efter spillede han også en mindre rolle i familiefilmen Negerkys og labre larver.

I slutningen af grundskolen skrev han sammen med skuespilleren René Hansen et børneteaterstykke, som var en fortolkning af Michael Endes bog, Den uendelige historie, hvori han spillede hovedrollen. Efter at have færdiggjort studentereksamen fra Det frie Gymnasium besluttede han sig for at uddanne sig som skuespiller på Skuespillerskolen ved Odense Teater.

Teaterkarriere 
 Han debuterede i 1998 som unge Gary i "Shopping and Fucking" på CaféTeatret og spillede året efter i "Natsværmer" på Mammutteatret. På Det Kongelige Teater har han bl.a. spillet i "Ci-vi-li-sa-tion", "Sælsomt mellemspil" og "Antonius og Cleopatra". Han havde titelrollen i Gladsaxe Teaters "Aladdin" i Ulvedalene i 2000 og var Armand i "Kameliadamen" i 2002. I 2003 medvirkede han i "Norway-today" på Husets Teater og året efter i "Plasticin" på Mammutteatret. I 2004 medvirkede han også i "Hamlet" på Kronborg og senere i 2007 i samme forestilling på Gladsaxe Ny Teater.

Lindhardts talent rækker imidlertid også til at spille den unge Alfred i Flemming Enevolds "Kameliadamen" på Gladsaxe Teater i 2002 og Ole Bornedals "Skrigerne" på Aveny-T i 2001 samt John Logans "Rød" på Betty Nansen Teatret i 2011 om kunstnerisk stagnation og skabende nødvendighed.

Film og tv-karriere 
Hans filmgennembrud var i rollen som den autistiske Brian i Kaspar Rostrups drama Her i nærheden fra 2000, hvor han spillede overfor Ghita Nørby. Siden da har han medvirket i en række film og serier, herunder Ole Christian Madsens filmatisering af Jakob Ejersbos roman Nordkraft (2005), den anmelderroste Flammen & Citronen (2008), der også er instrueret af Madsen. I filmen spiller han rollen som Bent Faurschou Hviid fra modstandsgruppen Holger Danske. Samme år spillede han også hovedrollen som den arrogante sælger Jesper Jensen i Rasmus Heides debutfilm Blå mænd, der solgte 450.000 biografbilletter. Han har også medvirket i Julefrokosten (2009), Broderskab (2010) og Sandheden om mænd (2010).

I 2007 spillede han med i Sean Penns Into the Wild og i 2009 spillede han rollen som Chartrand i Ron Howards Engle og Dæmoner.

På tv har han blandt andet spillet med i tv-serier som Broen, Edderkoppen, som trækkerdrengen Billy i 2015 og det efterfølgende år Badehotellet, desuden en række tyske krimiserier.

Privatliv 

I efteråret 2017 blev han far til datteren Billie.

Han har tidligere dannet par med danseren, sangeren og skuespilleren Silas Holst.

Hædersbevisninger 
 Den danske Årets Shooting Star i 2000 ved filmfestivalen i Berlin.
 Robert for årets mandlige birolle (2006) for Nordkraft
 Zulu Award for årets danske mandlige hovedrolle (2009) for Flammen og Citronen
 Årets Reumert - Talentpris
 Hartmann-Fondens Diplompris
 Teaterpokalen i 2013
 Lauritzen-prisen 2014

Filmografi

Film

Tv-serier 
{|class="wikitable sortable"
|-
!År
!Titel
!Rolle
!Note(r)
|-
| 1998 || Strisser på Samsø || Hansi || afsnit 9
|-
| 1999 || Morten Korch - Ved stillebækken || Hans Købke ||
|-
| 2000 || Edderkoppen || Billy || miniserie
|-
| 2002 || Rejseholdet || Kåre || afsnit 21-22
|-
|rowspan="2"| 2003 || Skjulte spor || Lukas || afsnit 20
|-
| Forsvar || René Iversen || afsnit 5
|-
| 2006 || Sugar Rush || Dmitri || afsnit 14-17
|-
|rowspan="2"| 2009 || Das Duo || Tim Stein || afsnit 18
|-
| Nachtschicht || Rudi Kasper || afsnit 6
|-
| 2009–10 || Blekingegade || Bo Weimann ||
|-
| 2009, 2015 || Tatort || Charlie, Paul Goebels || afsnit 740 & 963
|-
| 2013 || The Borgias || Rufio || sæson 3
|-
|rowspan="3"| 2015 || Broen III || Henrik ||
|-
| Schuld || Gerber || miniserie
|-
| Ein starkes Team || Ludwig von Geldern || afsnit 62
|-
| 2016 || Badehotellet || Gerhardt Flügelhorn || Sæson 3, afsnit 7
|-
| 2017 || The Last Kingdom || Guthred || Sæson 2
|}

 Tegne- og animationsfilm 

 Musikvideoer 
 L.O.C. – Du Gør Mig A Friend in London – What a Way''

Referencer

Eksterne henvisninger 
 

Skuespillere fra Danmark
Personer i Kraks Blå Bog
Thure
Danskere i 2000-tallet
Tegnefilmsdubbere fra Danmark
Danskere i Hollywood
Personer fra Roskilde
Robertprisen for årets mandlige birolle
Modtagere af Teaterpokalen
LGBT-personer